 इस चाल्ली दी जोर-जबरदस्ती कन्नै इने तेहारें गी होर बी मति मश्हूरी हासल हुंदी ऐ।  असल च वैलेंटाइन धेहाड़े कन्नै कुसै गी कोई समस्या नेईं ऐ इस हिरखै दे तेहारै गी खते-मते जोश कन्नै मनाया जंदा ऐ ते एह उत्साह इन्ना गै पराना ऐ जिन्नी मनुक्खता दी सभ्यता।  केह स्हाड़े देशै दी संस्कृति हिरखै गी नकारी सकदी ऐ?  केह स्हाड़े देशै दी संस्कृति हिरखै गी नकारी सकदी ऐ?  भारत अपने-आप च इक ऐसा देश ऐ जेहदी धरती उप्पर हिरखै दिआं केईं कत्थां ते क्हानिआं लिखिआं गेईआ।  युगें-युगांतरें थमां हिरखै दिआं कत्थां मुंह-जबानी जां फ्ही लिखी-पढ़ीऐ इक्क पीढञी थमां दूई पीड़ी तक्कर बधाईआं जा कदिआं न।  केह एह नैतिक पुलस वैलेंटाईन धेहाड़े दा वरोध करदे होर्ठ इस चाल्ली दिएं परंपराए दा बी वरोध करग?  मंगलोर च होने आहलिआं एह घटना रहानगी दी गल्ल न इंदे कन्नै स्हाड़ी संस्कृति दी छवि ते खराब हुंदी गै ऐ एहदे कन्नै गै इस मामले च आम लोकें पासेआ अनपाई जाने आहली चुप्पी बी निंदने जोग ऐ।  पबें च जैदातर भीड़ नौजोआन्नें दी हुंई ऐ।  इस गल्ला गी धेआन च रक्खदे होई एह बड़ी चबातै आहली गलल ऐ जे हिंदुत्व दे नां उप्पर किश कुडिएं गी आपूं गै बनी बैठे दे नैतिकता दे ठेकेदारें पासेआ सरेआम जलील कीत्ता गेआ ते लोकें दी भीड़ चुपचाप खड़े होईऐ तमाशा दिक्खदी रेई।  सार्वजनिक तौर उप्पर इस चाल्ली दे तत्वें दा मुंहतोड़ परता देने च नाकानी दे चलदे गै आम लोक अपने सामनै होआ करदिएं गल्त हरकतें गी दिक्खने दे बावजूद बी किश नेईं बोलदे हैन, जेहदी बजाह कन्नै गुंडागर्दी करने आहलें दे हौंसलें बुलंद होई जंदे न ते इस ताल्ली दे घटनाक्रं इक कमाजेर ते भ्रश्ट समाज दी झांकी पेश करदे न।  एह बी इक रहानगी दी गल्ल ऐ जे नैजोआन तब्का पबें च जाने, पार्टी मनाने ते जागतें कुडिएं दे किटठे घुम्मने फिरने गी ते अपना हक समझदा ऐ ब सार्वजनिक तौर उप्पर अपने अधिकारें गी सुरक्षत रक्खने लेई अभियान छेड़ने च ओह शर्म मसूस करदा ऐ। 